बार्सिलोनालाई हराउँदै रियल सुपरकपको उपाधिनजिक
रियल म्याड्रिडले बुधबार अतिरिक्त समयमा आफ्नो प्रमुख प्रतिद्वन्द्वी बार्सिलोनालाई हराएर स्पेनी सुपरकपको फाइनल यात्रा निश्चित गरेको छ । साउदी अरेबियामा भएको खेलमा रियलका लागि फेडरिको भाल्भेरडेले निर्णायक गोल गरे ।
काठमाडौँ — रियल म्याड्रिडले बुधबार अतिरिक्त समयमा आफ्नो प्रमुख प्रतिद्वन्द्वी बार्सिलोनालाई हराएर स्पेनी सुपरकपको फाइनल यात्रा निश्चित गरेको छ । साउदी अरेबियामा भएको खेलमा रियलका लागि फेडरिको भाल्भेरडेले निर्णायक गोल गरे ।यसअघि अन्सु फाटीले गोल गर्दै खेललाई अतिरिक्त समयमा लगे । रोमाञ्चक एल क्लासिकोमा रियलले तीन पल्ट अग्रता लिएको थियो भने बार्सिलोना दुई पल्ट खेलमा फर्कन सफल रह्यो ।रियलका लागि करिम बेन्जेमाले निर्धारित समयमा एक गोल गर्दै भिनियस जुनियरले गरेको अर्को गोलमा अवसर पनि सिर्जना गरे । बार्सिलोनाका लागि भने एक गोल लुक डे जङले गरे । 